P-klubi

P-klubin liikuntaekskursio frisbeegolfaamaan
2020-10-20 17:00 - 19:00 (Europe/Helsinki)
Oletko miettinyt mikä muoti-ilmiö tämä frisbeegolf on? Oletko jo vanhempi konkari lajissa?
Nyt on mahdollisuus lähteä porukalla testaamaan lajikuntoa! Matalan kynnyksen lajikokeilu Paavo Nurmen stadionilla tiistaina 20.10. klo 17 alkaen. Laina kiekkoja löytyy paikanpäältä! 9 väyläinen rata on oiva aloittelijalle.

Kostajaiset 2020
2020-10-15 16:00 - 23:00
Heräät. Päätäsi jomottaa ja korvissa soi. Tunnet olevasi heikompi kuin ennen, elinvoimasi vaikuttaa kadonneen. Katseesi ei tarkennu, vaikka kuinka hierot silmiäsi. Yrität nousta maasta, mutta haparoit. Tarkkailet ympäristöäsi, pyrkien saamaan otteen todellisuudesta, mutta koet kaiken kovin vieraaksi. “En ole ollut täällä ennen”, toteat ääneen.
Punainen kajo loistaa joka suunnasta, siinä on jotain niin kotoisaa ja aavemaista. Hehku tuo mieleesi lapsuudenkodin, mutta erilaisena kuin muistat sen. Kuulosi alkaa palautua. Etäältä kantautuu rytmikästä, alakuloista, kuitenkin ponnekasta laulua.
Jokin vetää sinua kohti pahaenteistä kuorosävelmää. Oli sitten kyse liian uteliaasta luonteestasi tai hulluuden hetkestä, kehosi kuin luonnostaan ottaa suunnakseen äänenlähteen. Epävireinen ja häkellyttävän harmoninen toistunta vahvistuu vahvistumistaan, kunnes saavut kahden penkereen luo.
Tummanpuhuvat hahmot saartavat sinut. “Kosta”, he toistelevat. Maaninen lausunta saa sanan menettämään merkityksensä. Ihmisten, tai niistä jäljellä olevien kuorien, vierellä seisoo kolme eläintä: susi, pantteri ja leijona. Saarroksen riveistä nousee esiin pitkä ja luiseva ihmisen ruho. “Ken tästä käy, saa kaiken toivon heittää”, hän julistaa. “Mitä antaisinkaan päästäkseni kotiin nyt”, sinä vaikeroit.
Elämän toisella puolen kiinnostaa paheet. Jotta ikuisena päätepysäkkinäsi ei ole kiirastuli, tulee sinun miellyttää henkiä. Kuoleman synnit tulee oleva sinun ja ryhmäsi asujen teema. Tunnettuja lankeemuksia ovat himo, ylensyönti ja ylpeys. Kohtalonne puntaroijat arvostavat luovuutta, estetiikkaa ja tyyliä.
Mitä: Kostajaiset 2020
Missä: Laitospuisto, jatkot Q-talolla
Milloin: 15.10.2020 kello 16 alkaen.

Haalaritentti 2020
2020-10-13 18:00 - 22:00
Kiinnostaako haalarit??
Arvon fuksit, teillä on edessänne vielä viimeinen tentti ennen kuin saatte vetää yllenne Sinisen Ykseyden tunnusmerkin, eli lehvien koristamat siniset haalarit. Haalaritentissä todistatte syksyn aikana kerrytetyt tietonne ja taitonne P-klubista.
Tenttimateriaalina toimii 40-vuotisjuhlajulkaisu, joka kannattaa kahlata huolella läpi ennen tenttiä. Lisäksi tenttialueeseen kuuluu tilaisuuden aluksi pidettävät tiedonannot P-klubista ja sen perinteistä sekä yhteistyöjärjestöistä.
Saavu siis tiistaina 13.10. paikalle Q-talolle klo 18 mukanasi kattava tietämys tenttimateriaalista! Mukaan tulee ottaa myös kirjoitusvälineet, lisäksi vyöstä on suurta apua haalarien särmäämisessä.

Turku tutuksi -kierros III
2020-10-06 16:00 - 18:00
Turku tutuksi -kierros huipentuu vierailemalla jo monena vuonna tutuksi tulleessa Turun taidemuseossa!
Puolalanmäellä sijaitseva, Suomen kattavimpia taidekokoelmia omaava taidemuseo on yksi maamme merkittävimmistä taidehistoriallisista kohteista. Reilusta seitsemästä tuhannesta teoksesta koostuva, yli sadan vuoden aikana koottu kokoelma kertoo tarinaa aina Suomen taiteen kultakaudesta surrealismiin. Kaunis, 1900-luvun alkupuoliskolla valmistunut kansallisromantiikkaan nojaava rakennus kruunaa taide-elämyksen upealla miljööllään. Vaikka museo olisi jo entuudestaan tuttu, on vierailuajankohtamme erinomainen mahdollisuus tutustua juuri vaihtuneisiin näyttelyihin. Kaikki esillä olevat ja tulevat näyttelyt löytyvät Turun taidemuseon nettisivuilta.
Vierailuajankohtana toimii keskiviikko 6.10. klo 16.00. Tapaamme jälleen tuttuun tapaan museon pääsisäänkäynnin edustalla, Aurankadulle ja Leninin patsaalle aukeavalla julkisivulla. Opiskelijalle kierros kustantaa 7€.

P-klubi vs. Kritiikki, pesäpallo-ottelu/ TAPAHTUMA PERUTTU
2020-09-29 19:00 - 21:00
Tapahtuma on peruttu päivittyneiden koronaohjeistusten vuoksi.

XXXXXXXXXXXXXXXXXXXXXXXXXXXX
P-klubin ja Kritiikin pesäpallo-ottelu järjestetään jälleen! On taas aika ottaa mittaa toisistamme ja muistuttaa kenelle kultainen maila kuuluu. Saavu siis Kupittaan pesäpallostadionille tiistaina 29.9. klo 19 alkaen.
Jos haluat ottaa osaa joukkueeseen, saavuthan paikalle puolituntia ennen ottelun alkua. Tervetuloa kannustamaan oma ainejärjestö voittoon!
Paikalle tuodaan välineet, mutta myös omien välineiden käyttö on kannustettavaa.

Trivial Perseet 2020
2020-09-10 12:00 - 22:00
TRIVIAL PERSEET 10.9.2020
In English below.
Kesä on pikkuhiljaa taputeltu ja on aika suunnata katse kohti syksyn rientoja. Mikä olisikaan parempi tapa aloittaa uusi lukukausi, kuin legendaarisissa Trivial Perseissä!
Trivial Perseissä kierretään Turun kampusalueella sijaitsevia rasteja 3-6 hengen joukkueissa. Rasteilla testataan joukkueen tietämystä Trivial Pursuitin mieltä ylentävässä hengessä. Jokainen rasti vastaa yhtä Trivial Pursuitin väriä.
Rasteilla kysymyksiin vastaa kolme joukkueen jäsentä niin kauan kunnes jokainen on vastannut kerran oikein. Jokaisesta väärästä vastauksesta saa yhden pisteen ja vähiten pisteitä saanut joukkue voittaa jatkojen yhteydessä jaettavan megalomaanisen upean palkinnon!
Rastihenkilökunta saa vaikuttaa pistemäärään mm. esimerkillisen tiimihengen, loistavan teeman tai muun spektaakkelimaisen toiminnan perusteella harkintansa mukaan.
Jälleen tänä vuonna P-klubin agentit ovat järjestäneet osallistujille 15% alennuksen Turun Pilailupuodista. Alennuksen saat käyttöösi mainitsemalla Trivial Perseet Pilailupuodin kassalla. Alennus koskee myös internetin kautta ostettuja tuotteita, mikäli noudat ja maksat ne Turun liikkeessä paikanpäällä. Panosta siis huolellisesti ryhmäsi katu-uskottavuuteen, koska myös parhaiten pukeutunut joukkue lunastaa itselleen maagisen palkinnon!
Tapahtuma alkaa 10.9. P-klubin toimistolta (Rehtoripellonkatu 4 B, 2. kerros) klo 15.30 alkaen porrastetusti. Jokaiselle joukkueelle ilmoitetaan lähtöaika ja maksuohjeet sähköpostilla ilmoittautumisen hyväksymisen yhteydessä. Loppurastille on ehdittävä viimeistään kello 22.00, josta matka jatkuu kohti Heidi’s Bier Baria.
Lysti kustantaa 12 euroa/hlö sisältäen rastikierroksen, haalarimerkin sekä pääsyn jatkoille.
ILMOITTAUTUMINEN:
Ilmoittautuminen tapahtumaan alkaa TIISTAINA 18.8. KLO 12.00. Aikaisemmin ilmoittautuneita ei oteta huomioon.
Yksi joukkueen jäsen ilmoittaa koko joukkueen ja ilmoittautumisesta tulee käydä ilmi sekä joukkueen että sen jäsenten nimet. Ilmoittautuminen tapahtuu osoitteessa
https://forms.gle/w8ThN8UNWo2GRZu7A
Joukkueet joissa on vähintään kolme P-klubin jäsentä omaavat tapahtumaan 20 joukkueen kiintiön.
HUOM! vain 250 ensimmäistä mahtuu mukaan!
Mikäli mieltäsi askarruttaa jokin tapahtumaan liittyvä asia otathan yhteyttä sähköpostitse trivialperseet@gmail.com
Pidätämme oikeuden tapahtuman peruuttamiseen.
—————————-
P-klubi presents: Trivial Perseet 2020!
It’s time to kick off the fall semester with a bang! So gather a team of 3 to 6 people and sign up! The teams tour around the campus area from checkpoint to checkpoint answering questions from the game Trivial pursuit. Each checkpoint represents a colour from the game. At each checkpoint three team members answer questions until everyone has got one right answer. Each wrong answer gets your team a point and the team with the least points is rewarded at the after party. Another reward is at stake for the best dressed team so use your imagination! Team spirit, great effort and a good theme is taken into account in the ratings.
The event is on September 10th and the touring starts at 15.30. Please note that when signing up each team is given a separate starting time and that is when they should start the touring in the office of P-klubi (Rehtoripellonkatu 4B, 2nd floor).
After the sign up each team will get an email that contains directions for the payment as well as the starting time for your team. Your team needs to be at the last checkpoint at 10pm. After that the partying continues at the Heidi’s Bier Bar.
The cost of this all is 12 euros per person containing the event, patch for your overalls and the ticket to the after party.
HOW TO SIGN UP
Signing up starts on Tuesday 18th of August at 12 o’clock. Anyone signing up before that is not taken into account.
One team member will sign up the whole team giving all of the team members names and also the name of their team. You can sing up your team by using Google Forms link on events Facebook site.
If you have any questions, please contact us at trivialperseet@gmail.com
We reserve the right to cancel the event.

P-klubin kastajaiset 2020
2020-09-03 15:00 - 23:30
Uusi lukuvuosi, uudet kujeet ja ennen kaikkea uudet fuksit ovat pian täällä!
Kastajaiset ovat syksyn tärkein riitti, jossa uudet fuksit liitetään osaksi Sinistä Ykseyttä ja johdatetaan kohti p-klubilaista mielenmaisemaa. Kastajaiset starttaavat torstaina 3.9. kello 15.00 Laitospuistosta.
Ryhmänvetäjiksi halajavat vanhemmat opiskelijat voivat ilmoittautua Liina Nurmelle sähköpostitse osoitteeseen liinur@utu.fi

P-klubin fuksisitsit 2020
2020-09-01 19:00 - 23:00
Lyhyestä varoitusajasta huolimatta P-klubin perinteiset fuksisitsit ovat täällä! Sitsit pidetään tiistaina 1.9. klo. 19 alkaen. Tule tutustumaan klubin sitsikulttuuriin ja opi akateemisen sitsaamisen salat!
Tilanteen vuoksi sitsit järjestetään kuitenkin erikoisjärjestelyin Arcanurmella ja ruoat tuodaan itse hygieniasyistä johtuen. Tuothan mukaan mieluisesi alkupalan, pääruoan sekä jälkiruoan.
Muistathan myös, ettet tule tapahtumaan mikäli sinulla on koronan oireita. Tapahtumassa on saatavilla käsidesiä ja paikalla on hygieniavastaava. Keräämme tapahtumasta TYY:n ohjeiden mukaan osallistujalistan, jota säilytämme kolme viikkoa. TYY:n ohjeisiin voit tutustua täältä: https://www.tyy.fi/fi/medialle/ajankohtaista/tyyn-ohjeistus-tapahtumista-jarjestoille-ja-opiskelijoille?fbclid=IwAR0G0ZUI8JI_F3Hhq_bWTWKSEqAZNZTc6bb6kznyDOIDaedNlClHLuRP3EE
Sitseille ilmoittautuminen on auki. Viimeinen ilmoittautumispäivä on sunnuntaina klo 15:00 mennessä, se on myös viimeinen mahdollinen peruutuspäivä. Ilmoittautumisajan päätyttyä kaikki sitseille mahtuneet saavat sähköpostiinsa vahvistuksen sitseille pääsemisestä sekä maksuohjeet.
Sitsien hinta on 5/7 € juomavalinnasta riippuen.
Sitseille voivat osallistua fuksien lisäksi tuutorit, hallitus sekä toimijat.
Tapahtuma on OPM!
Sitseille voi ilmoittautua osoitteesta: https://forms.gle/XDpToa5tZxW9mwg3A

Viinijooga
2020-08-27 19:00 - 22:00
Fuksiviikko on täynnä toimintaa, joten pieni levähdystauko on varmasti paikallaan. Tule rentoutumaan Vartiovuorenmäelle viinijoogan pariin, jotta jaksat tulevan viikon luennot ja tietenkin KASTAJAISET!
Viinijooga saattaa muistuttaa oikeaa joogaa enemmän tai vähemmän, mutta erityisen tärkeä aspekti tässä lajissa on nesteytyksen tärkeys. Ota siis mukaan oma suosikkijuomasi! Viinijoogan jälkeen voi jäädä halutessaan mäelle hengailemaan ja nauttimaan kesäauringon viime säteistä.
TL;DR
Misä: Vartiovuorenmäki
Koska: 19.00
Koska: Yhdessä on kivempi rentoutua kuin yksin.
Pukukoodi: Haalarit tai vapaavalintainen asustus

Turku tutuksi -kierros I
2020-08-25 16:00 - 18:00
P-klubin uusille opiskelijoille suunnattu Turku tutuksi -kierros alkaa tutustumalla kenties Turun kuuluisimpaan nähtävyyteen, 1200-luvulla rakennettuun Turun linnaan!
Jo useana vuonna kierroksella esiintynyt yli 700 vuotta vanha linna on kulttuurihistoriallisesti Turun seudun merkittävimpiä kohteita. Muun muassa jykevänä puolustuslinnana, hulppeana hovina sekä hallinnon keskuksena toiminut linna kertoo laajemmin alueen historiasta omassa kontekstissaan. Kierroksella pääset tutustumaan linnan sisältämän museon antimiin sekä uppoutumaan keskiaikaiseen atmosfääriin.
Sisään pääset ilmaiseksi Hol (Historian opiskelijain liitto) -tarralla, joita on saatavilla P-klubin toimistolta sekä ennen itse museovierailua paikan päältä. Hol-tarran voi liimata opiskelijakorttiin.
Kokoontuminen tapahtuu linnan edessä kello 16.00.

Toimiston avajaiset
2020-08-24 18:00 - 23:00
Uuden lukuvuoden ja uusien opiskelijoidemme kunniaksi vietämme maanantaina 24.8. Toimiston avajaisia! Tilanteen vuoksi muistelemme toimistoa kuitenkin hellin mielin Arcanurmen pihalta. Aloitamme rennon illanvieton Arcanurmella kello 18.

Seurusteluilta Löydössä
2020-08-20 19:00 - 23:00
Pitkän ja kuuman kesän päättyminen ja uuden lukuvuoden alkaminen voi merkitä vain yhtä asiaa: niin uusien fuksien kuin vanhempien klubilaistenkin on taas aika kokoontua yhteen rennon seurusteluillan merkeissä Löytöön.
Tervetuloa tapaamaan uusia p-klubilaisia sekä vaihtamaan kesäkuulumisia vanhojen klubituttujen kanssa torstaina 20.8. klo 19 alkaen Gastropub Löytöön!

P-klubin kesätapahtuma
2020-07-04 17:00 - 22:00
Hei lomaileva tai työssäkäyvä klubilainen! Lämpimästi tervetuloa P-klubin kesätapahtumaan.
Pitkän tapahtumaköyhän kevään jälkeen koittaa vihdoin mahdollisuus lievittää klubi-ikävää. Saavu siis Puutorin Vessaan lauantaina 4.7. klo 17 alkaen nauttimaan toivottavasti aurinkoisesta terassikelistä sekä klubilaisten seurasta!

P-klubin etäwappu 2020
2020-04-28 18:00 - 2020-05-01 18:00
P-klubi seuraa valtioneuvoston antamia linjauksia. Tämän vuoksi, kuten muutkin kevään tapahtumat, myös P-klubin wappu on valitettavasti fyysisten tapahtumien osalta peruttu.
Jäsenistöllämme on kuitenkin mahdollisuus päästä nauttimaan erilaisesta vapputunnelmasta etätapahtumien merkeissä!
In English below.
TI 28.4. Etäsitsit
Viime sitseistä on ehtinyt vierähtää jo tovi, mutta klubin perinteiset sitsit onnistuvat myös etänä! Ota mukaasi omat juomat ja ruuat ja tule Zoomiin klo 18. Linkki julkaistaan tapahtumassa myöhemmin.
KE 29.4. Pubivisa
Kerää kasaan 1-4 hengen joukkue ja tule kisaamaan vapun pubivisaan klo 18 alkaen! Luvassa on yllätyspalkinnot, jotka postitamme voittajajoukkueelle. Pubivisan jälkeen luvassa on etähengailua pelailun merkeissä.
TO 30.4. Leninin lakitus
P-klubin vappuperinteisiin kuuluu Leninin patsaan lakitus. Nyt jäsenistöllämme on mahdollisuus seurata tapahtumaa kotoa käsin klo 16.30 alkaen.
TYYn Parvekebooli, lakitus, Liljan patsaan pesu ja sen lakitus
PE 1.5. TYYn kotipiknik
IN ENGLISH
TUESDAY 28.4. P-klubi’s sitz
Sitz from the comfort of your own home to sing in Finnish! Join us in Zoom at 6.p.m.
WEDNESDAY 29.4. Pub quiz
Gather a team of 1-4 people and join us for a pub quiz at 6.p.m. There will be surprise prizes for the winning team that we will deliver via mail. This quiz is unfortunately in Finnish so you might want to bring along a dictionary. After the pub quiz feel free to come hang around and play different games.
THURSDAY 30.4. Dressing up the statue of Lenin
Day before First of May is when we perform the traditional ritual of dressing up the statue of Lenin. Also this you can experience from the comfort of your home using a smart device.
TYY Vappu drinks on balcony, throwing up hats in the air, washing the Liljan patsas sculpture and putting a hat on it
FRIDAY 1.5. TYY Home picnic

PERUTTU Liikuntatoimikunta
2020-04-07 17:00 - 20:00
TAPAHTUMA PERUTTU

Nyt on oiva tilaisuus tulla toimistolle ideoimaan liikuntamahdollisuuksiamme! Onko sinulla lajitoiveita? Haluaisitko erityisesti jollekin tietylle liikuntaekskursiolle? Tämä toimikunta on juuri sinulle!
Liikuntatoimikunnassa olisi myös tarkoitus suunnitella vaellusekskursiota. Jos sinua kiinnostaa vaeltaminen, niin toimistolla pääsee suunnittelemaan millaiselle vaellukselle lähtisimme ja milloin.
Haluamme kehittää klubin liikuntatoimintaa kuvastamaan selkeämmin jäsenistöämme. Ja täytyy jonkun syödä tarjolla olevat naposteltavat!

PERUTTU Viini & valitus
2020-04-06 17:00 - 22:00
TAPAHTUMA PERUTTU

On jälleen tullut kevään viinin ja valituksen aika! Sujuivatko kevään luentokurssit odotusten mukaisesti vai jäikö parantamisen varaa? Tekeekö mielesi vain nauttia rennosti viiniä toimistolla hyvässä seurassa?
Saavu siis toimistolle maanantaina 6.4. klo 17 alkaen antamaan ruusuja ja risuja kevään luentokursseista sekä nauttimaan viiniä, alkoholittomia virvokkeita sekä pientä naposteltavaa!
Saadun palautteen avulla kehitetään kurssien sisältöä ja parannetaan niiden laatua, joten tapahtuman kautta on mahdollista vaikuttaa tuleviin opintoihin!
MITÄ: Viini & valitus
MISSÄ: Toimisto
MILLOIN: 6.4. klo 17.00 alkaen

PERUTTU P-klubin alumnisitsit 2020
2020-04-04 18:00
TAPAHTUMA PERUTTU

Tervetuloa P-klubin alumnisitseille!
Sitsit ovat lauantaina 4.4. vietettävän alumnipäivän loppuhuipennus. Sitsit järjestetään Kirkkotiellä klo 19 alkaen. Samassa paikassa pidetään myös koko jäsenistölle avoimet jatkot sitsien päätyttyä, noin klo 23.30 alkaen.
Sitsit eli akateemiset pöytäjuhlat ovat klubin juhlinnan suosituimpia muotoja. Sitseillä istuudutaan pitkän pöydän ääreen syömään kolmen ruokalajin ateria juomineen ja laulamaan perinteikkäitä juomalauluja, noudattaen samalla sitsien (ainakin alkuillasta) tarkkoja sääntöjä laulunjohtajien johdolla.
Alumnit ovat sitseille ilmoittautuessa etusijalla. Alumnien ilmoittautumisesta vastaa Elias Hakulinen, jolta voi tarvittaessa kysyä lisätietoa lähettämällä sähköpostia osoitteeseen evhaku@utu.fi
Itse sitseihin tai muuten juhlaan liittyvät kysymykset voi ohjata osoitteeseen festikset@gmail.com
Ilmoittautuminen alkaa perjantaina 13.3. klo 12.00 ja päättyy 20.3. klo 12.00, joka on myös peruuttamisen viimeinen takaraja. Huomioithan, että ennen 13.3. klo 12 tulleet ilmoittautumiset hylätään. Sitseille mahtuneet saavat vahvistuksen ja maksuohjeet sähköpostiinsa ilmoitauttumisen päättyessä.
Lomake ilmoittautumiseen:
Ilmolomake ALUMNEILLE:
https://forms.gle/tpN2M9SbKyue9TLD9
Ilmolomake OPISKELIJOILLE:
https://forms.gle/REWVyiXqt6dfLWnw8
Pukukoodina toimii cocktail.
Ohessa linkki alumnipäivän tapahtumaan:
https://www.facebook.com/events/2878463238935671/

PERUTTU P-klubin alumnipäivä 2020
2020-04-04 11:30 - 19:30
TAPAHTUMA PERUTTU

P-klubin alumnipäivä järjestetään lauantaina 4.4. klo 11.30 alkaen. Aloitamme päivän lounaalla Assarin ullakolla, josta siirrymme PUB4-saliin Publicumille kuulemaan mielenkiintoisia puheenvuoroja. Päivä huipentuu alumnisitseihin Kirkkotielle. Tapahtumaan ovat lämpimästi tervetulleita niin uudet kuin vanhatkin P-klubin jäsenet ja alumnit.
Päivän ohjelma:
11:30 – 13:00 Lounas Assarin ullakolla
13:00 – 13:10 P-klubin alumnivastaavan ja puheenjohtajan tervehdys, Elias Hakulinen ja Julianna Reunanen
13:10 – 13:40 Opiskelu ja opiskelijakulttuuri ennen,
puhuja tarkentuu myöhemmin
13:40 – 14:10 Opiskelu ja opiskelijakulttuuri nyt, Katariina Kulha
14:10 – 14:40 Oppiaineiden puheenvuoro, Tiina Lintunen ja Antti Pajala
14:40 – 15:10 YKA:n puheenvuoro, Piritta Jokelainen
Tilaisuuden jälkeen kahvit ja vapaata seurustelua. Opiskelijoilla on mahdollisuus esittää kysymyksiä alumneille.
17:00 – 18:00 Ylähuoneen vuosikokous P-klubin toimistolla
19:00 – 23:00 Alumnisitsit Kirkkotiellä
23:00 – 05:00 Alumnisitsien jatkot Kirkkotiellä
Ohessa linkki alumnisitsien tapahtumaan: https://www.facebook.com/events/1048041005561690/
Jos sinulla on jotain kysyttävää päivään liittyen, laitathan viestiä työelämä- ja alumnivastaavallemme osoitteeseen evhaku@utu.fi

PERUTTU P-klubi x Hallinnoijat Turussa
2020-03-26 18:30 - 23:00
TAPAHTUMA PERUTTU

Vaasan Hallinnoijat saapuvat Turkuun!
Olet sitten klubilainen tai hallinnoija, saavu toimistolle torstaina 26.3. klo 18.30 alkaen tutustumaan toisiimme toimistohengailun merkeissä. SYY-Turku on myös mukana tapahtumassa. Luvassa on rentoa pelailua ja visailua. Jatkamme yhdessä iltaa toimistolta Anniskeluliike Porttiin!
Lämpimästi tervetuloa!

PERUTTU P-klubin ensimmäinen juhlatoimikunta
2020-03-23 17:00 - 19:00
TAPAHTUMA PERUTTU

Juhlatoimikunnan ensimmäinen kokous järjestetään maanantaina 23.3. klo 17.00 alkaen P-klubin toimistolla. Jos olet kiinnostunut vuosijuhlien suunnittelusta tai muuten klubin juhlakulttuurin kehittämisestä, saavu toimistolle suunnittelemaan P-klubin vuoden loistokkainta juhlaa!

PERUTTU P-klubin kotimaanekskursio Helsinkiin
2020-03-19 07:00 - 2020-03-20 17:00
TAPAHTUMA PERUTTU

Tänä vuonna kotimaanekskursiossa suuntaamme Helsinkiin 19.-20.3. Lähtö Turusta Helsingin suuntaan tapahtuu torstaiaamuna noin seitsemän maissa. Paikan päällä luvassa on työelämävierailuja sekä illanviettoa ystäväainejärjestöjemme kanssa.
Työelämävierailujen aikataulu on seuraava:
To 19.3.
10:00-11:30 Demos Helsinki
13:00-14:30 Miltton
15:00-16:00 Sisäministeriö
Pe 20.3.
10:30-12:00 Euroopan parlamentti Suomen-toimisto
13:15-14:30 Ellun Kanat
Torstai-iltana pääsemme juhlistamaan alkanutta vuosikymmentä yhdessä ystäväainejärjestöjemme VOO:n sekä Polhon kanssa!
Menomatka Onnibussilla kustantaa noin 5€ ja yöpyminen Omenahotellissa noin 25€ per henkilö. Vaihtoehtoisesti voit hankkia menomatkan ja/tai yöpymisjärjestelyt itse. Paluumatka Turkuun tapahtuu omatoimisesti.
Ilmoittautuminen aukeaa perjantaina 21.2. klo 12:00.
Linkki ilmoittautumiseen: https://forms.gle/nbBPwbqSjRfkVkZk8
Matkaan mahtuu mukaan ensimmäiset 23 ilmoittautunutta. Huomioithan, että ilmoittautuminen on sitova!

PERUTTU P-klubin kulttuuriekskursio I/O-Speksiin
2020-03-17 18:00 - 21:00
TAPAHTUMA PERUTTU

Kevään huippu kulttuuritapahtuma eli I/O-Speksi on jälleen täällä! Tule nauttimaan luovasta laulu- ja näytelmäspektaakkelista, jossa myös yleisö pääsee vaikuttamaan juonen kulkuun.
Tänä vuonna klubilaiset pääsevät seuraamaan I/O-Speksiä tiistaina 17.3. klo 18.00 eteenpäin. Näytös sijaitsee Manillan Aurinkobaletilla osoitteessa Itäinen Rantakatu 64. Yhden lipun hinta on 12€. Maksuohjeet lähetetään osallistujien sähköpostiin ilmoittautumisen sulkeuduttua. Saavuthan paikalle hyvissä ajoin!
Ilmoittautuminen aukeaa maanantaina 27.1. klo 12.00 ja sulkeutuu lauantaina 1.2. klo 12.00. Ilmoittautuminen on sitova.
Linkki ilmoittautumiseen:
https://forms.gle/mtMG1QqWNP82LmmPA

PERUTTU Ekskursiotoimikunnan kokous
2020-03-16 17:00 - 19:00
TAPAHTUMA PERUTTU

On koittanut jälleen aika alkaa suunnittelemaan P-klubin syksyn huikeinta tapahtumaa eli ulkomaanekskursiota! Matkan ajankohta sijoittuu syyskuulle. Tarkemmat päivämäärät lyödään lukkoon edullisimpien lentojen ja majoitusten mukaan.
Ensimmäisen kokouksen tarkoituksena on koota koolle kaikki ekskursion suunnittelusta kiinnostuneet ja yhdessä keskustella eri kohdevaihtoehdoista. Kohde myös valitaan tämän ryhmän kanssa. Ekskursiovastaavat ovat jo laskeneet alustavia hinta-arvioita eri kohteista, jotta kohteista keskustelu ja valinta olisi teille helpompaa.
Kokoukseen osallistuminen ei velvoita sinua osallistumaan ekskursiolle tai sido mihinkään muuhunkaan.
Tervetuloa maanantaina 16.3. kello 17 toimistolle suunnittelemaan ekskursiota ja nostattamaan matkakuumetta! Jos et pääse osallistumaan kokoukseen, mutta haluaisit kuitenkin osallistua toimikuntaan ja päästä vaikuttamaan, ilmoitathan kiinnostuksesi sähköpostilla ekskursiovastaavillemme osoitteeseen:
somust@utu.fi
aoenko@utu.fi

P-klubin kaverisitsit 2020
2020-03-12 18:00 - 22:00
Tervetuloa P-klubin kaverisitseille! Tuo ystäväsi tutustumaan klubin perinteikkääseen, ylvääseen ja kansallisesti tunnustusta saaneeseen sitsikulttuuriin! Sitsien teemana on meemit, ja parhaiten pukeutunut pari palkitaan ruhtinaallisesti, joten parasta päälle!
Sitsit alkavat klo 18:00 Osakuntasalissa (Rehtorinpellonkatu 4-6 B) ja loppuvat n. klo 22:00. Sitsien jälkeen suuntaamme Lyniin!
Ilmoittautuminen aukeaa 20.2. klo 12:00 ja päättyy 27.2. klo 12:00. Huomaathan, että ennen klo 12 tulleet ilmoittautumiset hylätään. 27.2. on viimeinen peruutuspäivä, jonka jälkeen ilmoittautuminen on sitova.
Sitsien hinta on 10/12 euroa, juomavalinnasta riippuen. Tapahtuma on OPM.
Linkki ilmoittautumiseen + ohjeet:
https://forms.gle/TH7kVnokWHGP7xyj9

Opiskelijoiden ja henkilökunnan saunailta
2020-03-11 17:00 - 22:00
Legendaarinen saunailta on täällä taas!
Toivotamme kaikki ensimmäisen vuoden opiskelijat tervetulleiksi tutustumaan ja jutustelemaan oppiaineiden henkilökunnan kanssa keskiviikkona 11.3. klo 17.00 TYYn saunalle! Saavu siis paikalle ottamaan mittaa henkilökunnan taidoista tietovisoissa sekä kuuntelemaan heidän mielenkiintoisia tarinoitaan saunan lauteille. Muu jäsenistö on tervetullut saunomaan ja viettämään aikaa klo 18.30 alkaen.
Tarjolla pientä purtavaa ja juotavaa.
MITÄ: Opiskelijoiden ja henkilökunnan saunailta
MISSÄ: TYYn saunalla (Rehtorinpellonkatu 4A)
MILLOIN: ke 11.3. klo 17.00

P-klubin ja Kritiikin liikuntaekskursio boulderoimaan
2020-03-10 17:00 - 19:00
Aika lähteä porukalla boulderoimaan!
Yhteiset liikuntavuorot ovat lähteneet kivasti käyntiin ja nyt on hyvä tilaisuus lähteä kokeilemaan perinteisten palloilulajien lisäksi yksilöurheilua! Lysti kustantaa 7e/hlö sisältäen kenkävuokran. Vuoron alussa pidetään pienimuotoinen opastus, jonka jälkeen päästään kiipeilemään.
Jos kiinnostuit, niin käythän merkkaamassa nimesi Doodleen. Keräämme Bouldertehtaalle alustavaa osallistujamäärää. Ilmoittautuminen ei kuitenkaan ole sitova.
https://doodle.com/poll/qmen2unxmrnhwipd
Mitä: Boulderointia eli kiipeilyä ilman valjaita
Missä: Bouldertehdas, Ruukinkatu 4
Milloin: 10.3. kello 17.00-19.00
Kuinka paljon: 7e
Lisätietoja: viplah@utu.fi

P-klubin sääntömääräinen kevätkokous
2020-03-09 16:00 - 18:00
Tervetuloa P-klubin sääntömääräiseen kevätkokoukseen maanantaina 9.3. kello 16 alkaen Turku-salissa.
Yhdistyslaissa ja yhdistyksen säännöissä säädettyjen asioiden lisäksi kokouksessa päätetään yhdistyksen omistaman osakeyhtiön asioista. Jäsenistölistalle välitetään kokouskutsut sekä niiden liitteet sähköpostitse.
Tapahtumassa kahvitarjoilu.

P-klubin laulunjohtajakoulutus
2020-03-03 18:00 - 21:00
Hei!
Kiinnostaisiko sinua toimia laulunjohtajana P-klubin sitseillä? Osallistumalla laulunjohtajakoulutukseen pääset tutustumaan sitsikulttuurin saloihin ja perinteisiin sekä laulunjohtajalta vaadittuihin taitoihin.
Täydellinen laulutaito tai syvällinen tieto sitsikulttuurista eivät ole edellytyksiä koulutukseen osallistumiselle, eikä koulutus velvoita toimimaan laulunjohtajana.
Koulutus järjestetään toimistolla tiistaina 3.3. klo 18.00 alkaen Juuso Marttilan johdolla. Tarjolla on myös pientä purtavaa.
Ota laulukirja mukaan ja nähdään toimistolla!
Terkuin,
festikset Julia ja Airin

Pääainevalintainfo fukseille
2020-02-27 14:00 - 16:00
Pääainevalinta lähestyy!
Pohditko valintaa poliittisen historian ja valtio-opin välillä? Siintääkö opintojesi polku kirkkaana edessäsi vai onko se vielä hämärän peitossa? P-klubin kopot järjestävät fukseille pääainevalintainfon Turku-salissa torstaina 27.2. helpottamaan nopeasti lähestyvää pääainevalintaa.
Tapahtumassa ylempien vuosikurssien opiskelijat kertovat pääaineiden eri linjoista sekä kurssitarjonnasta. Tarkoituksena on käydä läpi myös yleisemmin molempien aineiden opintokokonaisuuksia. Tapahtumasta saa varmasti hyödyllistä tietoa sellaisetkin opiskelijat, jotka ovat jo valinneet pääaineensa!
Tarjolla pientä purtavaa ja juotavaa!
Mitä: Pääainevalintainfo
Missä: Turku-sali
Milloin: to 27.2. klo 14.15-16.00

P-klubin laskiainen 2020
2020-02-25 12:00
P-klubin laskiainen on täällä taas! Tule viettämään pullan, bingon ja karaoken sävyttämää laskiaistiistaita. Luvassa pidennetty laskiaispäivystys, jossa voit nauttia päivystyksen laskiaispullatarjonnasta ja Stroh-teen lämmöstä. Alla päivän aikataulu, jotta kaikki löytävät paikalle.
Klo 12-16 Laskiaispäivystys
– Tarjolla kaikkien rakastamaa Stroh-teetä ja P-klubin leipureiden taikomia laskiaispullia.
Klo 16-20 Toimistolla hengailua
– Luvassa jännittävä laskiaisbingo teeman mukaisilla palkinnoilla.
Klo 20
– Illalla karaokebaari CocoLoco avaa klubilaisille ovensa ja pääsemme jatkamaan iltaa karaoken merkeissä.
